paragraph_text: Obnašao je službu opata benediktinskog samostana sv. Bonifacija i Aleksija u Rimu. Zajedno s biskupom Fulkoinom bio jedan od izaslanika pape Grgura VII. (1073. – 1085.) na pokrajinskom crkvenom saboru koji je održan u bazilici sv. Petra i Mojsija u Solinu. Nakon sabora Gebizon je dana 8. listopada 1075. predao hrvatskom vladaru znakove kraljevske vlasti – zastavu, mač, žezlo i krunu, a od njega primio vazalsku prisegu papi Grguru VII.